rejauldu/bengali-wikipedia huggingface dataset:
কিং অব দ্য রিং একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে। এটি কিং অব দ্য রিং কালানুক্রমিকের অধীনে প্রচারিত তৃতীয় অনুষ্ঠান ছিল। এই অনুষ্ঠানটি ১৯৯৫ সালের ২৫শে জুন তারিখে মার্কিন যুক্তরাষ্ট্রের পেনসিলভেনিয়ার ফিলাডেলফিয়ার কোরস্টেটস স্পেকট্রামে অনুষ্ঠিত হয়েছে।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট নয়টি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের মূল ম্যাচে ম্যাবেল কিং অব দ্য রিং প্রতিযোগিতার ফাইনালে সাভিও ভেগাকে পরাজিত করে কিং অব দ্য রিংয়ের মুকুট জয়লাভ করেছে। অন্যান্য শীর্ষস্থানীয় ম্যাচে, বাম বাম বিগলো ও ডিজেল ট্যাগ টিম ম্যাচে সিড ও তাতাঙ্কাকে এবং কিস মাই ফুট ম্যাচে ব্রেট হার্ট জেরি লোলারকে সাবমিশনের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।  পটভূমি কিং অব দ্য রিং হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের জুন মাসে অনুষ্ঠিত হয়। এই প্রতি-দর্শনে-পরিশোধে কিং অব দ্য রিং প্রতিযোগিতাটির ম্যাচ অন্তর্ভুক্ত থাকে; ১৯৮৫ সালে প্রতিষ্ঠিত এই প্রতিযোগিতাটি একটি একক-নির্মূল প্রতিযোগিতা, যা ১৯৯০ বাদে ১৯৯১ পর্যন্ত প্রতি বছর অনুষ্ঠিত হয়েছিল। প্রথম দিকে কিং অব দ্য রিং প্রতিযোগিতার প্রাথমিক পর্বের ম্যাচগুলো টেলিভিশন সম্প্রচারিত হয়নি এমন বিশেষ হাউস শো হিসেবে অনুষ্ঠিত হতো। অতঃপর টেলিভিশনে সম্প্রচারিত হয়নি এমন অনুষ্ঠানের বিপরীতে, প্রতি-দর্শনে-পরিশোধে প্রতিযোগিতাটির কিছু ম্যাচ অন্তর্ভুক্ত করা হয়; যার ফলে অনুষ্ঠানটি আয়োজনের পূর্বে বাছাইপর্বের বেশ কয়েকটি ম্যাচ আয়োজন করা হতো এবং শুধুমাত্র চূড়ান্ত কয়েকটি ম্যাচ প্রতি-দর্শনে-পরিশোধে অনুষ্ঠিত হতো। কিং অব দ্য রিং প্রতিযোগিতাটির বিজয়ী কুস্তিগিরকে "কিং অব দ্য রিং" মুকুট প্রদান করা হয়। ১৯৯৩ সালের ১৩ই জুন তারিখে প্রথমবারের মতো কিং অব দ্য রিং অনুষ্ঠিত হয়েছে।  ১৯৯৫ সালের এই অনুষ্ঠানটি কিং অব দ্য রিং কালানুক্রমিকের তৃতীয় অনুষ্ঠান ছিল, যা ২৫শে জুন তারিখে মার্কিন যুক্তরাষ্ট্রের পেনসিলভেনিয়ার ফিলাডেলফিয়ার কোরস্টেটস স্পেকট্রামে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।  তথ্যসূত্র  ১৯৯৫ কিং অব দ্য রিং বিষয়শ্রেণী:জুন ১৯৯৫-এ মার্কিন যুক্তরাষ্ট্রে ঘটনা বিষয়শ্রেণী:১৯৯৫-এ পেনসিলভেনিয়া বিষয়শ্রেণী:পেনসিলভেনিয়ায় ঘটনা বিষয়শ্রেণী:ফিলাডেলফিয়ায় পেশাদার কুস্তি
এম-১৫৬ ছিল যুক্তরাষ্ট্রের মিশিগানে অবস্থিত একটি ট্রাংকলাইন মহাসড়ক। রাস্তাটি একটি বাইপাস সড়ক হিসেবে ব্যবহৃত হতো, পোর্ট-হুরণ এবং ইউএস ২৫ এর, পাশাপাশি এম-২১ এর সংযোগ-সড়ক ছিল। পরবর্তীতে এটি ব্লু ওয়াটার ব্রিজকে সংযুক্ত করেছিল। ১৯৬৬ সালে এম-১৫৬ নামকরণ রহিত করা হয়। বর্তমানে এম-১৪৬ এর কিছু অংশ ইন্টারস্টেট ৯৪(আই-৯৮) এর অংশে পরিণত হয়েছে, আরো কিছু অংশ ল্যাপার সংযোগ হিসাবে আই-৬৯ এর সাথে যুক্ত আছে।   রাস্তার বিবরণ  সড়কটির সর্বশেষ অস্তিত্ব দেখা যায়, পোর্ট-হুরণ এর পশ্চিমে ব্ল্যাক রিভারের সাথে এম-২১ এর সংযোগ হিসেবে। বর্তমানে এটির নাম ল্যাপার সংযোগ, যা কিনা এম-১৪৬ এর ০.৯ মাইল (১.৪ কি.মি.) উত্তরে আই-৯৪ কে যুক্ত করে শেষ হয়।   ইতিহাস  এম-১৪৬ কে, যখন ১৯৩৩ সালের দিকে নামকরণ করা হয় তখন এটি দক্ষিণ-পশ্চিমে পোর্ট-হুরণ এর, ইউএস ২৫ এর সাথে পশ্চিমের এম-২১ এর সংযোগ ঘটিয়েছিল। ১৯৫৪ সালে সড়কটির নতুন অংশ তৈরী করা হয়, যা কিনা এম-২১ থেকে ব্লু ওয়াটার ব্রিজ পর্যন্ত বিস্তৃত ছিল। ১৯৫৪ সালে এই অংশটিকে ফ্লি-ওয়ে নাম দিয়ে পাল্টে ফেলা হয়। এবং ১৯৫৪ সালে এই অংশটিকে ফ্লি-ওয়ে নামে পাল্টে ফেলা হয় এবং ১৯৬৪ সাল নাগাদ পুরোটা ফ্রি-ওয়ে তৈরী সম্পন্ন হয়, যখন কিনা এম-১৪৬ কে আলাদা করে দেয়া হয়। পরবর্তী বছর এম-১৪৬ কে আলাদা করা হয়। এম-১৪৬ ছিল ফ্রি-ওয়ের অংশ, যা কিনা আই-৯৪ এর এক্সিট লাইন হিসেবে ব্যবহৃত হতো। তারপর ১৯৬৬ সাল নাগাদ ফ্রি ওয়ের অংশ এম-২১ ওয়াডহাম এবং পোর্ট-হুরনের শহরতলীতে এম-১৪৬ এর নামকরণ রহিত করা হয়। তখন থেকে এখন পর্যন্ত এটি সেরকমই রয়েছে। ল্যাপার স্টিট এবং বর্তমান আই-৯৪ এর অংশকে ল্যাপার কানেক্টর বলা হয়, নাম কালেকটর ৬৯।   মূখ্য অংশবিশেষ    তথ্যসূত্র    বহিঃসংযোগ    M-146 at Michigan Highways  বিষয়শ্রেণী:মিশিগান রাজ্যের মহাসড়ক বিষয়শ্রেণী:মিশিগান অঙ্গরাজ্যের মহাসড়ক
{{তথ্যছক লেখক | নাম                 = দিলরুবা জেড আরা | চিত্র               = Dilruba Z. Ara.jpg | স্থানীয়_নাম        = | জন্ম_তারিখ          =  | জন্ম_স্থান          = ঢাকা, বাংলাদেশ | মৃত্যু_তারিখ        = | পেশা                = লেখক, অনুবাদক, অঙ্কনশিল্পী, শিক্ষাবিদ | ভাষা                = ইংরেজি, বাংলা | বাসস্থান            = | জাতীয়তা            = সুইডিশ বাংলাদেশি | নাগরিকত্ব           = সুইডেন, বাংলাদেশ | শিক্ষা_প্রতিষ্ঠান   = গোথেনবার্গ বিশ্ববিদ্যালয় (ফিল.কাণ্ড.) লুন্ড বিশ্ববিদ্যালয় (বি.এড.) | উল্লেখযোগ্য_রচনাবলি =   আ লিস্ট অব অফেন্সেস  ব্লেইম  ডিটাচড বিলংয়িং  | পুরস্কার            = | সন্তান              =   নাভিদ আরাফ ক্রিস্টেনসেন  তানিয়া আমিন ক্রিস্টেনসেন  }} দিলরুবা জেড. আরা (জন্ম: ২০ নভেম্বর ১৯৫৭) হলেন একজন সুইডিশ বাংলাদেশি লেখিকা, ঔপন্যাসিক, শিল্পী, শিক্ষাবিদ এবং অনুবাদক।   পরিবার  আরা বাংলাদেশের জন্মগ্রহণ করেন। তার পিতা শাহেদ আলী ভাষা আন্দোলনে অংশগ্রহণ করেন। তিনি অনুবাদক ছিলেন এবং গ্যাব্রিয়েল উইংস এর জন্য বাংলা একাডেমি পুরস্কার লাভ করেন। তার মা প্রফেসর কেমন আরাও নামকরা লেখক এবং ভাষা আন্দোলনের অংশগ্রহণকারী ছিলেন। তিনি বর্তমানে অবসরপ্রাপ্ত।   ক্যারিয়ার   প্রথম উপন্যাস আ লিস্ট অব অফেন্সেস ২০০৬ সালে প্রকাশিত হয়।  দ্বিতীয় উপন্যাস ব্লেইম ২০১৫ সালে প্রকাশিত হয়।  গল্পসমগ্র ডিটাচড বিলংয়িং ২০১৬ সালে প্রকাশিত হয়।  শাহেদ আলীর সিলেক্টেড শর্ট স্টোরিজ অনুবাদ করেন ২০০৬ সালে প্রকাশিত হয়।   শিক্ষা  স্নাতক: লুন্ড বিশ্ববিদ্যালয়,সুইডেন। আলমা ম্যাটার: ইউনিভার্সিটি অব গোথেনবার্গ, সুইডেন।   ভাষা   বাংলা – স্বাচ্ছন্দ্য  ইংরেজি– স্বাচ্ছন্দ্য  সুইডিশ – স্বাচ্ছন্দ্য  গ্রন্থসমূহ  গ্রন্থ   আ লিস্ট অব অফেন্সেস (২০০৬).  ব্লেইম (২০১৫).  ডিটাচড বিলংয়িং (২০১৬).   ছোটগল্প চট্টহচ্ছে রিভিউ, ড্রাঙ্কেন বোট, এশিয়া রাইটার্স, ডেমোক্রেটিক ওয়ার্ল্ড ম্যাগাজিন, সুইডিশ ইনস্টিটিউট, দ্য ডেইলি স্টার, শিপরাইটস রিভিউ এবং ভিস্তা''য় তার ছোটগল্প প্রকাশিত হয়।   ব্যক্তিজীবন  ১৯৭৮ সালে তিনি সুইডেনে যান এবং ২০০৭ সাল পর্যন্ত তার বিশ্ববিদ্যালয়ের শহর লুন্ডে বসবাস করেন। তার ছেলে নাভিদ একজন স্থপতি। সে ম্যালমো শহরে থাকেন এবং সেখানেই কর্মরত আছেন। তার মেয়ে তানিয়া রয়েল ইনস্টিটিউট অব টেকনোলজির ছাত্র। সে স্টকহোমে বসবাস করেন। আরা ঢাকায় প্রায়শই আসেন। বনানীতে তার মা প্রফেসর কেমন আরা থাকেন। তার বাবা শাহেদ আলী ২০০১ সালে পরলোকগমন করেন।   তথ্যসূত্র    বহিঃসংযোগ     Interview with Dilruba Z. Ara at The Daily Observer, Bangladesh  Published works at WorldCat Identities  Princeton University Library Catalogue  Dilruba Z. Ara speaks at Independent University, Bangladesh  Books by Dilruba Z. Ara at The University Press Limited  Book review (La Lista de Ofensas) at Oceano Publishing House, Mexico  Book review (La Lista de Ofensas) at La Librería de Javier, Madrid  Bangladeshi Writers Abroad at Bangladesh Circle  The Mosque-Yard Imam  by Dilruba Z. Ara at Democratic World, India  Affection by Dilruba Z. Ara at Drunken Boat, USA  বিষয়শ্রেণী:১৯৫৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ঢাকার লেখক বিষয়শ্রেণী:বাংলাদেশী লেখিকা বিষয়শ্রেণী:অনুবাদক বিষয়শ্রেণী:শিক্ষাবিদ
বেরনার্দো বেরতোলুচ্চি (; জন্ম ১৬ মার্চ, ১৯৪০ - 26 November 2018) ইতালীয় চলচ্চিত্র পরিচালক ও চিত্রনাট্যকার। তার পরিচালিত উল্লেখযোগ্য চলচ্চিত্রসমূহ হল দ্য কনফরমিস্ট, লাস্ট ট্যাঙ্গো ইন প্যারিস, ১৯০০, দ্য লাস্ট এমপেরর, দ্য শেল্টারিং স্কাই, স্টিলিং বিউটি ও দ্য ড্রিমার্স। দ্য লাস্ট এমপেরর চলচ্চিত্রের জন্য তিনি সেরা পরিচালক ও সেরা অভিযোজিত চিত্রনাট্য বিভাগে একাডেমি পুরস্কার লাভ করেন। তার কর্মজীবনের স্বীকৃতিস্বরূপ ২০১১ সালে কান চলচ্চিত্র উৎসব আয়োজনে তাকে প্রথমবারের মত প্রদত্ত সম্মানসূচক পাল্ম দর প্রদান করা হয়।  পুরস্কার ও সম্মাননা  ২০০৭ - ভেনিস চলচ্চিত্র উৎসবে তার কর্মজীবনের জন্য গোল্ডেন লায়ন  তথ্যসূত্র   বহিঃসংযোগ     Bilge Ebiri, "Bernardo Bertolucci" article from Senses of Cinema: Great Directors Critical Database, September 2004  Bernardo Bertolucci filmography, etc. from "They Shoot Pictures, Don't They?"  The religious affiliation of Bernardo Bertolucci  বিষয়শ্রেণী:১৯৪১-এ জন্ম বিষয়শ্রেণী:ইতালীয় চলচ্চিত্র পরিচালক বিষয়শ্রেণী:ইতালীয় চলচ্চিত্র প্রযোজক বিষয়শ্রেণী:ইতালীয় পুরুষ চিত্রনাট্যকার বিষয়শ্রেণী:ইতালীয় নাস্তিক বিষয়শ্রেণী:ইতালীয় মার্ক্সবাদী বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা পরিচালক - চলচ্চিত্র) বিজয়ী বিষয়শ্রেণী:শ্রেষ্ঠ পরিচালনা বিভাগে দাভিদ দি দোনাতেল্লো বিজয়ী বিষয়শ্রেণী:২০১৮-এ মৃত্যু বিষয়শ্রেণী:শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা চিত্রনাট্যকার) বিজয়ী বিষয়শ্রেণী:সেজার পুরস্কার বিজয়ী বিষয়শ্রেণী:দাভিদ দি দোনাতেল্লো বিজয়ী বিষয়শ্রেণী:ডিরেক্টরস গিল্ড অব আমেরিকা পুরস্কার বিজয়ী বিষয়শ্রেণী:ইতালীয় চিত্রনাট্যকার বিষয়শ্রেণী:নাস্ত্রো দারজেন্তো বিজয়ী বিষয়শ্রেণী:রোমের সাপিয়েঞ্জা বিশ্ববিদ্যালয়ের প্রাক্তন শিক্ষার্থী
এই পরিভাষা সহায়িকা ভুক্তিটিতে অধিকার ও বৈষম্য বিষয়ক পরিভাষাগুলি ইংরেজি থেকে বাংলায় সংকলিত করা হয়েছে।  A  Adolescent rights - কিশোর অধিকার  Ageism - বৃদ্ধ বৈষম্য  Animal rights - পশু অধিকার, প্রাণী অধিকার  Asexual -  B  Bisexual - উভয়কামী  Black - কৃষ্ণাঙ্গ  C  Children's rights - শিশু অধিকার  Civil rights - বেসামরিক অধিকার  D  E  Elder rights - বয়স্ক অধিকার  F  Feminism - নারীবাদ  Freedom of religion - ধর্মস্বাধীনতা, ধর্মীয় স্বাধীনতা  Fundamental rights - মৌলিক অধিকার  G  Gay - সমকামী পুরুষ  Gayism - পুরুষ সমকামিতা  Gender - সামাজিক লিঙ্গ  H  Homosexual - সমকামী  Human rights - মানবাধিকার  I  Individual rights - ব্যক্তি অধিকার  Intersex -  J  K  L  Lesbian - সমকামী নারী, সমকামিনী  Lesbianism - নারী সমকামিতা  M  Masculism - পুরুষবাদ  Men's rights - পুরুষ অধিকার  N  O  P  Prisoners' rights - কয়েদি অধিকার  Q  Queer -  R  Race - নরবর্ণ  Racism - বর্ণবাদ  Right to an effective remedy - কার্যকরী প্রতিকারের অধিকার  Right to equality - সমতাধিকার, সমতার অধিকার  Right to freedom - স্বাধীনতার অধিকার  Rights of victims - ভুক্তভোগীর অধিকার  S  Senior citizen - বয়স্ক নাগরিক  T  Teen rights - কিশোর অধিকার  Transgender - রূপান্তরকামী  U  Universal Declaration of Human Rights - মানবাধিকারের সর্বজনীন ঘোষণাপত্র  V  W  White - শ্বেতাঙ্গ  Women's rights - নারী অধিকার  X  Y  Youth rights - তরুণ অধিকার, যুব অধিকার  Z  উৎসপঞ্জি    Category:অপরাধ category:পরিভাষা
frame|320px|right|আটারি বেসিক এর একটি স্থিরচিত্র, এটি ছোট কম্পিউটারের জন্য একটি পুরনো বেসিক প্রোগ্রাম  কম্পিউটার প্রোগ্রামিংএ বেসিক (বিগিনারস অল পারপাজ সিম্বোলিক ইন্সট্রাকশন কোডThe acronym is tied to the name of an unpublished paper by Thomas Kurtz and is not a backronym, as is sometimes suggested.) একটি উচ্চ স্তরের প্রোগ্রামিং ভাষা। ১৯৬৩ সালে ডার্থমাউথ কলেজে এটির ডিজাইন করেন জন জর্জ কেমেনি এবং থমাস ইউজিন কার্টজ। এটির প্রাথমিক উদ্দেশ্য ছিল বিজ্ঞান শাখার বাইরের ছাত্রদের জন্য কম্পিউটার প্রোগ্রামিং সহজ করা। সে সময় কম্পিউটারের প্রায় সব ব্যবহারেই বিশেষ প্রোগ্রামের দরকার হত এবং সেগুলো কেবল বিজ্ঞানী ও গণিতবিদেরাই তৈরি করতেন। মাইক্রোকম্পিউটারে ১৯৭০ দশকের শেষের দিকে ও বাসার কম্পিউটারে ১৯৮০ দশকে এই ভাষাটি তুমুল জনপ্রিয়তা পায়। এই জনপ্রিয়তা আজও অব্যাহত আছে।   ইতিহাস  ১৯৬০ দশকের শুরুর দিকে কম্পিউটার ছিল বিশেষ কাজের জন্য একটি দামি যন্ত্র মাত্র। তখন কম্পিউটার কেবল ব্যাচ প্রোসেসিং এর মাধ্যমে একটার পর একটা কাজ(job) করত। ১৯৬০ দশকে কম্পিউটারের গতি বৃদ্ধি পায়, সাথে সাথে দামও কমতে থাকে। কম্পিউটারের ক্ষমতা বৃদ্ধির ফলে তখন কম্পিউটার মাঝে মাঝে অলস(IDLE) থাকত।  ব্যাচ প্রোসেসিং এর যুগে কম্পিউটার যেমন বিশেষ কাজের জন্য তৈরি করা হত, তেমনি প্রোগ্রামিং ভাষাও কোন বিশেষ কাজের (যেমন গাণিতিক সমীকরণ সমাধান, লেখালেখি প্রভৃতি অথবা ব্যবসার তথ্য প্রোসেসিং) জন্যই তৈরি হত। যেহেতু তখনও নতুন কোন যন্ত্র কেনাইয় অনেক খরচ ছিল, তাই তখন প্রোগ্রামিং ভাষায় বেশি জোর দেয়া হল কর্মদক্ষতার(efficiency) উপর। সাধারনভাবে তাই ভাষাগুলো হয়ে গেলো কঠিন, জটিল ও একটা ভাষা আরেকটার থেকে একদম আলাদা।  দাম কমতে থাকায় কম্পিউটারের ব্যবহার গবেষণাগার থেকে বাণিজ্যিক পর্যায়ে চলে আসলো। নতুন কম্পিউটারগুলো টাইম শেয়ারিং এবং একাধিক ব্যবহারকারী সমর্থন করতে শুরু করে। এসময় অপারেটিং সিস্টেমের ব্যবহার শুরু হয়। টাইম শেয়ারিং এর ফলে কম্পিউটিং এর খরচ অনেক কমে যায় এবং ব্যবহারকারীর সংখ্যা বেড়ে যায়।   প্রারম্ভিক বছরগুলি — মিনি কম্পিউটার যুগ  মূল বেসিক ভাষা ডিজাইন করেন জন কেনেলি ও থমাস কার্টজ ১৯৬৩ সালে। তাদের অধীনে ডার্টমাউথের কিছু ছাত্র এটির কাজ করে। ডার্টমাউথ টাইম শেয়ারিং সিস্টেম এর জন্য প্রোগ্রাম চালানোর সুযোগ করে দেয়ার জন্য বেসিকের জন্ম। পুরনো ভাষাগুলির জটিলতা দূর করে আধুনিক টাইম শেয়ারিং এর ব্যবহারকারীদের কথা বিবেচনায় রেখে এটির ডিজাইন করা হয়, যাদের প্রযুক্তি ও গাণিতিক জ্ঞান কম এবং তা শেখার আগ্রহও নেই। পরবর্তী বছরে বেসিকের বিভিন্ন ভেরিয়েন্ট বের হতে থাকে এবং কেমেনি ও কার্টজের মূল বেসিক ডার্থমাউথ বেসিক নামে পরিচিতি পায়।  বেসিকের ডিজাইনের আটটি মূলনীতি ছিলঃ   নতুন ব্যবহারকারীদের জন্য ব্যবহার সহজ হবে  নিত্য ব্যবহার্য পোগ্রামিং ভাষা হবে  বিশেষজ্ঞ ব্যবহারকারীর জন্য বিশেষ সুবিধা থাকবে (সাধারণ ব্যবহারকারীর জন্য ভাষা সহজ হবে)  ইন্টারএকটিভ হবে  পরিষ্কার ও বন্ধুত্বপূর্ণভাবে ভুলের সংকেত(error message) দেবে  ছোট প্রোগ্রামের জন্য তাড়াতাড়ি ফলাফল দেবে  কম্পিউটারের যন্ত্রাংশ সম্পর্কে ধারণা থাকতে হবে না  অপারেটিং সিস্টেম থেকে ব্যবহারকারীকে পৃথক রাখতে হবে   সিন্টাক্স    নিত্য ব্যাবহার্য শব্দগুলি  তথ্য পরিবর্তন   LET - ভ্যালু এসাইন করে।   DATA - কিছু ভ্যালু ধরে রাখে এবং READ ব্যবহার এর সময় পর্যায়ক্রমিক ভাবে তা প্রদান করে।   তথ্যসূত্র   বিষয়শ্রেণী:কম্পিউটার বিজ্ঞান বিষয়শ্রেণী:প্রোগ্রামিং ভাষা বিষয়শ্রেণী:মার্কিন উদ্ভাবন
থাম্ব|chart কাঠামো গঠন () ভৌত বিশ্বতত্ত্বের একটি মৌলিক সমস্যা। মহাবৈশ্বিক মাইক্রোতরঙ্গ পটভূমি বিকিরণ পর্যবেক্ষণ করে মহাবিশ্ব সম্বন্ধে যা জানা গেছে, তা অনুসারে মহাবিশ্ব একটি উত্তপ্ত, ঘন, প্রায় সুষম একটি অবস্থা থেকে প্রায় ১৩.৭ বিলিয়ন বছর আগে যাত্রা শুরু করে।   কিন্তু বর্তমানের আকাশের দিকে তাকালে আমরা বিভিন্ন মাপের কাঠামো দেখতে পাই, যাদের মধ্যে আছে তারা, গ্রহ, ছায়াপথ, ছায়াপথ স্তবক, ইত্যাদি এবং এদের মধ্যে বিদ্যমান বিশাল শূন্যতা। প্রায় সুষম আদি মহাবিশ্ব থেকে কী করে এগুলির উৎপত্তি হল?    সারাংশ  মহাবিশ্বের বর্তমান মডেলগুলি অনুসারে, দৃশ্যমান মহাবিশ্বের কাঠামো নিচের ধাপগুলি পার হয়ে গঠিত হয়েছে:  আদিতম মহাবিশ্ব: এই পর্যায়ে কোন কৌশল, যেমন মহাবৈশ্বিক স্ফীতি মহাবিশ্বের প্রাথমিক শর্তগুলি প্রতিষ্ঠা করে: সমসত্ত্বতা, আইসোট্রপি এবং সমতা (flatness)।   আদিম প্লাজমা: এই পর্যায়ে প্রায় পুরোটা জুড়েই মহাবিশ্বে চলে বিকিরণ, এবং মুক্তভাবে প্রবহমান কাঠামোর কারণে মহাবিশ্ব মহাকর্ষীয়ভাবে বড় হতে পারে না। তা সত্ত্বেও গুরুত্বপূর্ণ বিবর্তন সংঘটিত হয়, যেমন মহাবিস্ফোরণ নিউক্লীয় সংশ্লেষণ আদিম মৌলগুলির সৃষ্টি করে এবং মহাবৈশ্বিক মাইক্রোতরঙ্গ পটভূমি বিকিরিত হয়। এই পর্যায়েই মহাবৈশ্বিক মাইক্রোতরঙ্গ পটভূমির বিস্তারিত অ্যানাইসোট্রপি কাঠামো সৃষ্টি হয়।   কাঠামোর রৈখিক বৃদ্ধি: এই পর্যায়ে পদার্থ, বিশেষত কৃষ্ণ পদার্থ মহাবিশ্বকে দখল করে এবং মহাকর্ষীয় ভাঙন শুরু হওয়ার সুযোগ তৈরি হয়। মহাবৈশ্বিক স্ফীতির ফলে যে ক্ষুদ্র ক্ষুদ্র অসমসত্বতার সৃষ্টি হয়েছিল, সেগুলি এর ফলে আরও বড় আকার ধারণ করে, পদার্থ ঘন অঞ্চলগুলির দিকে আকৃষ্ট হয়, ফলে সেগুলি আরও ঘন হয় এবং হালকা অঞ্চলগুলি আরও হালকা হয়। এই পর্যায়ে মহাবিশ্বে বিদ্যমান ঘনত্বের অসমসত্বতা একটি সরল রৈখিক অন্তরক সমীকরণ দিয়ে ব্যাখ্যা করা সম্ভব।   কাঠামোর অ-রৈখিক বৃদ্ধি: ঘন অঞ্চলগুলি আরও ঘন হতে থাকলে এগুলিকে আর রৈখিক সমীকরণের সাহায্যে ব্যাখ্যা করা যায় না। এই পর্যায়ে ছায়াপথ স্তবক ও ছায়াপথ হ্যালোর সৃষ্টি হয়। কিন্তু এই পর্যায়েও কেবল মহাকর্ষীয় বলগুলিই গুরুত্বপূর্ণ, কেন না তখনও কৃষ্ণ পদার্থই মহাবিশ্বের মূল বস্তু।   "Gastrophysical" বিবর্তন: বিবর্তনের এই শেষ ধাপে তড়িৎচুম্বকীয় বলগুলি গুরত্বপূর্ণ হয়ে ওঠে। ব্যারিয়নীয় পদার্থগুলি ঘনীভূত হয়ে স্তবকে তথা ছায়াপথ ও তারায় পরিণত হয়। কোন কোন ক্ষেত্রে, যেমন সক্রিয় ছায়াপথীয় নিউক্লিয়াস এবং কোয়েসারের ক্ষেত্রে নিউটনীয় তত্ত্ব ব্যর্থ হয় এবং সাধারণ আপেক্ষিকতা গুরত্বপূর্ণ হয়ে ওঠে। পর্যায়টির জটিলতার কারণে এর নামকরণ "gastrophysical" করা হয়েছে: বিভিন্ন জটিল ক্রিয়া, যেমন মহাকর্ষ, চৌম্বকীয় উদগতিবিদ্যা, এবং নিউক্লিয় বিক্রিয়াসমূহকে এর বিশ্লেষণে গণনায় ধরতে হয়।   তথ্যসূত্র   বিষয়শ্রেণী:ভৌত বিশ্বতত্ত্ব বিষয়শ্রেণী:কাঠামো
সৈয়দ ইব্রাহীম ইবনে মুহাম্মাদ ইবনে মূসা আল-কাজীম () ইব্রাহিম আল-মুজাব এবং আল-দারির আল-কুফি নামেও পরিচিত, তিনি ছিলেন মুহাম্মাদ আল-আবিদের পুত্র এবং মুসা আল-কাজিমের নাতি, সপ্তম শিয়া ইমাম। তিনি কারবালায় বসতি স্থাপনকারী প্রথম আলীয় ছিলেন, যেখানে তিনি মারা যান এবং ইমাম হোসেনের মাজারের পাশে তাকে সমাহিত করা হয়।  আল-মুজাবের অনেক বংশধর রয়েছে যারা বর্তমানে বিভিন্ন নামে পরিচিত। আল ফয়েজই তার একমাত্র লাইন যা আজ পর্যন্ত কারবালায় রয়ে গেছে, যেহেতু তিনি ৮৬১ সালে বসতি স্থাপন করেছিলেন। তার অন্যান্য বংশধরদের বেশিরভাগই বিভিন্ন শহর এবং দেশে চলে গেছে, তাদের মধ্যে কিছু বর্তমানে আল কাজউইনি, আল হামামি, আল আওয়াদি, আল সবজিওয়ারি এবং আল খিরসান নামে পরিচিত। আরও জানা গেছে, আল-শরীফ আল-রাজী এবং আল-মুর্তজা আল-মুজাবের বংশধর।   জীবনী   আল-মুজাবের জন্ম তারিখ ও স্থান অজানা।  আব্বাসীয় খলিফা আল-মুতাওয়াক্কিল তার পুত্র আল-মুনতাসিরের হাতে নিহত হওয়ার পর আল-মুজাব ৮৬১ সালে কুফা থেকে কারবালায় হিজরত করেন। আল-মুনতাসির শিয়াদের প্রতি আরও করুণাময় ছিলেন এবং আলিয়র প্রতি সহানুভূতিশীল ছিলেন, তাদের অবাধে হোসেনের কবর জিয়ারত করার অনুমতি দিয়েছিলেন।   আল-মুজাব হোসাইন ও আব্বাস মাজারের প্রথম তত্ত্বাবধায়ক হন।  কথিত আছে যে যখন আল-মুজাব হোসাইনের মাজারে প্রবেশ করলেন, তখন তিনি ডাকলেন, "হে পিতা, আপনার উপর শান্তি বর্ষিত হোক" যার জন্য তিনি উচ্চকণ্ঠে কবর থেকে উত্তর পেয়েছিলেন; "এবং তোমার সাথে শান্তি, হে আমার পুত্র"; এবং এইভাবে, আল-মুজাব নামে পরিচিত হয়, যার অর্থ "উত্তর দেওয়া"।  তার বংশধরদের মধ্যে একজন ঘটনাটি কবিতায় লিপিবদ্ধ করে বলেছেন:   মৃত্যু এবং কবরস্থান   আল-মুজাব কারবালায় ৯১২ সালে মারা যান। তাকে হোসাইনের মাজার প্রাঙ্গণে দাফন করা হয়।  ১৮০৪ সালে হোসাইন মাজারের সম্প্রসারণের অংশ হিসাবে, সেই সময়ে মাজারের তত্ত্বাবধায়ক জাওয়াদ নাসরাল্লাহর তত্ত্বাবধানে হুসাইন মাজারের উত্তর-পশ্চিম দিকে আল-মুজাবের কবর এবং রাওয়াক (হলওয়ে) যুক্ত করা হয়েছিল।  ২০১৩ সালে ইরাকের ধর্মীয় স্থানগুলির জন্য দায়ী ইরানী সমিতি দ্বারা তার কবরের উপরে জরিহ পুনর্নবীকরণ করা হয়।   তথ্যসূত্র   বিষয়শ্রেণী:মুহাম্মাদের পরিবার বিষয়শ্রেণী:শিয়া ইমাম বিষয়শ্রেণী:৮ম শতাব্দীর ইমাম বিষয়শ্রেণী:কারবালা বিষয়শ্রেণী:৮ম শতাব্দীর আরব ব্যক্তি
চিলমারী বন্দর  বা চিলমারী নদীবন্দর হল কুড়িগ্রাম জেলা এর চিলমারী উপজেলায় ব্রহ্মপুত্র নদ এর তীরে অবস্থিত। বন্দরটির জলের গভীরতা ২ মিটার। বন্দরটিতে বর্তমানে ইঞ্জিনচালীত নৌকা পণ্য পরিবহন করা হয়। নদী পথে যাত্রী পারাপার করা হয়। এখানে একটি ভাসমান তেল ডিপো রয়েছে।  ইতিহাস thumb|right|নদী ভাঙ্গনের কবলে চিলমারী নদীবন্দর এক সময় পাটের জন্য বিখ্যাত ছিল কুড়িগ্রাম জেলার এতিহ্যবাহী চিলমারী বন্দর। ব্রহ্মপুত্রের তীর ঘেঁষে গড়ে উঠা এই বন্দরটি পাট বেচা-কেনা, প্রসেসিং, দেশি-বিদেশী জাহাজের আসা-যাওয়া, দেশের নানা অঞ্চল থেকে আসা ব্যবসায়ী ও পাইকারদের আনাগোনায় মুখরিত ছিল রাতদিন। চিলমারী বন্দরে পাটের কারবার শুরু হয় তিরিশের দশকে। ব্রহ্মপুত্রের কোল ঘেঁষে কয়েক কিলোমিটার ব্যাপী ছিল বন্দরের অবস্থান। প্রশাসনিক ভবন, কাষ্টমস্ অফিস, বড় বড় পাটের গোডাউন। সীমান্তের ওপার আসামের সঙ্গে ফেরি সার্ভিস চালু ছিল এক সময়। জুট ট্রেডিং কোম্পানীসহ প্রায় ৩০টি পাটকল ও কোম্পানী এখানে কারবার জুড়ে বসে। স্থাপন করে বিশাল বিশাল পাট গুদাম। পাট প্রসেসিং ও বেল তৈরীর মেশিন স্থাপন করা হয়। পাট ক্রয়, বাছাই ও বেল তৈরীর কাজে প্রায় ৯‘শ শ্রমিক এখানে কাজ করত প্রতিদিন। এর বাইরে শত শত ব্যাপারী, কৃষক, ফড়িয়াদের আগমন হত এখানে। প্রায় ৩‘শ গরুর গাড়ির মাধ্যমে দূর-দূরান্ত থেকে পাট এনে নারায়ণগঞ্জ, দৌলতপুর, খুলনা ও চট্টগ্রামসহ নানা এলাকায় সরবরাহ করা হতো। বিদেশেও রপ্তানি করা হতো এখানকার উন্নতমানের পাট। কালের আবর্তে ব্রহ্মপুত্র নদের কড়াল গ্রাসে চিলমারী বন্দরটি সম্পূর্ণ রুপে নিশ্চিহ্ন হয়েছে। তাই চিলমারী উপজেলা সদর বর্তমানে থানাহাট ইউনিয়নে স্থানান্তরিত হয়েছে। রমনা ঘাট কুড়িগ্রাম জেলার অধিকাংশ মানুষের নিকট একটি দর্শনীয় স্থান। এখানে নৌকা ভ্রমণ যেমন আনন্দদায়ক, তেমনি নদী তীরে দাঁড়িয়ে বিবর্ণ চরাঞ্চল, মেঘালয়ের পর্বতরাশি এবং ব্রহ্মপুত্র নদের জলরাশি পর্যটকের মনে সৃষ্টি করে এক আবেগঘণ মুহূর্ত। শীতকালে এখানকার অষ্টমীরচর, নয়ারহাট ও চিলমারী ইউনিয়নে ব্রক্ষপুত্রের শাখা নদসমুহের এবং তার তীর জুড়ে বিভিন্ন প্রজাতির পাখীর আগমনে এলাকাটিকে আকর্ষণীয় করে তোলে। চিলমারীর রমনা, ফকিরের হাট ও জোড়গাছ ঘাট থেকে প্রতিদিন বাহাদুরাবাদ, নারায়ণগঞ্জ, চট্রগ্রাম, বাঘাবাড়ী, ফুলছড়ি, রৌমারী ও রাজিবপুরে নৌকা চলাচল করে।  আধুনীকরন  চিলমারি বন্দরটি নদী ভাঙনে সম্পূর্ণ রূপে বিলিন হয়ে গেছে বর্তমান নদীর পাড়ে অস্থায়ী ভাবে পণ্য খালাস হয়। বাংলাদেশ সরকার বন্দরটি নতুন ভাবে গড়ে তোলার ঘোষণা করেছে। বন্দরটি নির্মাণের ভিত্তিপ্রস্তর স্থাপন করেছেন নৌমন্ত্রী।   তথ্যসূত্র   বিষয়শ্রেণী:কুড়িগ্রাম জেলার দর্শনীয় স্থান বিষয়শ্রেণী:বাংলাদেশের নদী বন্দর
ঐশ্বর্যা নাগ একজন ভারতীয় চলচ্চিত্র অভিনেত্রী এবং একজন মডেল, তিনি দক্ষিণ ভারতীয় ছবিতে অভিনয় করে থাকেন, তিনি মূলত কন্নড় চলচ্চিত্রে অভিনয় করে থাকেন। তিনি মডেলিং করার পর তিনি নীনে নীনে (২০০৮) ছবিতে অভিনয়ের মধ্য দিয়ে তার অভিনয় জীবন শুরু করেন। তিনি কন্নড় ছবি জলি ডেইজ (২০০৯) এবং কাল মানজা (২০১০) এ অভিনয় করে খ্যাতি অর্জন করেন।   কর্মজীবন  ২০০৮ সালে মুক্তিপ্রাপ্ত ছবি নীনে নীনে তে অভিনয়ের মাধ্যমে ঐশ্বর্যা নাগ এর চলচ্চিত্রে মুখ্য অভিনেত্রী হিসাবে অভিষেক ঘটে, তার বিপরীতে অভিনয় করেন ধন্য ও অনন্ত নাগ। সে সময় তার বয়স ছিল মাত্র ১৬ বছর। এই ছবিটি চাপের সাথে কাজ করে এবং প্রযুক্তিবিদদের ঝামেলা মোকাবেলা করেছে এবং এগুলো পরিপক্কভাবে মোকাবেলা করার জন্য প্রশংসা লাভ করে। ঐশ্বর্যা অনন্ত নাগের বিরুদ্ধে নিজেকে ধরে রেখে দারুণ প্রশংসা লাভ করেন, এই ছবিতে অনন্ত নাগ তাঁর বাবার ভূমিকায় অভিনয় করেন। এরপর তিনি এমডি শ্রদ্ধার ছবি জলি ডেজে অভিনয় করেন। এটি ছিল তেলুগু ভাষায় জনপ্রিয় ছবি হ্যাপি ডেজ এর পুনঃনির্মাণ, ছবিটি সমালোচকদের নিকট বেশ প্রশংসিত হয়, তারা তাকে "কন্নড় চলচ্চিত্রের খুব ভাল নায়িকা উপাদান" বলে অভিহিত করে।Jolly Days - Well done boys!  সংক্ষিপ্ত বিরতির পরে নাগকে কমেডি ছবি কাল মনজা-তে অভিনয় করতে দেখা যায়, ছবিটিতে অভিনেতা কোমল কুমারও অভিনয় করেন। ছবিটি অনুকূল পর্যালোচনার সাথে প্রশংসিত হয়েছিল এবং তার অভিনয় সমালোচকদের কাছে প্রশংসিত হয়েছিল। এরপর তিনি বিজয় রাঘভেন্দ্রের বিপরীতে ভিঘনা ছবিতে চুক্তিবদ্ধ হন, তবে ছবিটি নির্মাণ প্রক্রিয়ায় বেশ কিছু বিলম্ব হয়। ২০১৩ সালে তাঁর সবচেয়ে বেশি সংখ্যক ছবি মুক্তি পেতে দেখা যায়, যার মধ্যে প্রজওয়াল দেবরাজ অভিনীত জিদ্দি ছবিটি প্রথম মুক্তি পেয়েছিল। তিনি কমেডি চলচ্চিত্র লুজগালুতে অভিনয় করেন, বিজয় রাঘবেন্দ্রের বিপরীতে আরেকটি কমেডি ছবি হলো চেল্লা পিল্লি, চেতন চন্দ্রের বিপরীতে আরো একটি রোম্যান্টিক কমেডি পাতাইসু এন্ড যাত্রে। তিনি টি. এস. নাগভরণ পরিচালিত পরবর্তী ছবি বসুন্ধরায় মুখ্য চরিত্রে অভিনয় করেছেন। মুড্ডু মানসে ছবিতে ঐশ্বর্যা নাগ একটি মুখ্য ভূমিকায় অভিনয় করছেন যেখানে তাকে সহজেই রয়্যাল এনফিল্ড চালিয়ে যেতে দেখা যায়। এই ভূমিকায় অভিনয়ের জন্য সমালোচকদের কাছ থেকে তিনি প্রচুর প্রশংসা লাভ করেন। নাগ ২০১৫ সালে যাত্রে ছবিতে একজন মিডিয়া রিপোর্টার হিসাবে অভিনয় করেন। নাগ বর্তমানে তার পরবর্তী ছবি "দ্য গুলাবি স্ট্রিট" এর শুটিং করছেন এবং ছবিটিতে মুখ্য চরিত্রে অভিনয় করছেন, ছবিটি অস্পষ্টভাবে বলিউডি ছবির রেওয়াজ দ্বারা অনুপ্রাণিত হয়েছে।   তথ্যসূত্র    বহিঃসংযোগ      বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:বেঙ্গালুরুর নারী মডেল বিষয়শ্রেণী:জীবিত ব্যক্তি বিষয়শ্রেণী:বেঙ্গালুরুর অভিনেত্রী বিষয়শ্রেণী:ভারতীয় চলচ্চিত্র অভিনেত্রী
টমাস জর্জ হুপার (; জন্ম: ৫ অক্টোবর ১৯৭২) হলেন একজন ইংরেজ ও অস্ট্রেলীয় বংশোদ্ভূত ইংরেজ চলচ্চিত্র ও টেলিভিশন পরিচালক। হুপার কিশোর বয়স থেকে স্বল্পদৈর্ঘ্য চলচ্চিত্র নির্মাণ শুরু করেন এবং ১৯৯২ সালে চ্যানেল ফোরে প্রচারের জন্য তার প্রথম পেশাদার স্বল্পদৈর্ঘ্য চলচ্চিত্র পেইন্টেড ফেসেস নির্মাণ করেন। অক্সফোর্ড বিশ্ববিদ্যালয়ে পড়াকালীন হুপার মঞ্চনাটক ও টিভি বিজ্ঞাপন নির্মাণ করতেন। স্নাতক সম্পন্ন করার পর তিনি কোয়াইসাইড, বাইকার গ্রোভ, ইস্টএন্ডার্স ও কোল্ড ফিট ধারাবাহিকের কয়েকটি পর্ব পরিচালনা করেন।  হুপার প্রাইম সাসপেক্ট ও জন অ্যাডামস-এর জন্য সেরা পরিচালনা বিভাগে দুটি এমি পুরস্কারের মনোনয়ন লাভ করেন ও ফার্স্ট এলিজাবেথ-এর জন্য একটি এমি অর্জন করেন এবং লংফোর্ড-এর জন্য সেরা পরিচালনা বিভাগে বাফটা টিভি ক্রাফট পুরস্কারের মনোনয়ন লাভ করেন। দ্য কিংস স্পিচ চলচ্চিত্রের জন্য তিনি শ্রেষ্ঠ পরিচালনার জন্য একাডেমি পুরস্কার ও ডিরেক্টরস গিল্ড অব আমেরিকা পুরস্কার অর্জন করেন এবং গোল্ডেন গ্লোব ও বাফটা পুরস্কারের জন্য মনোনীত হন।  টীকা  তথ্যসূত্র  বহিঃসংযোগ       বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় বংশোদ্ভূত ব্রিটিশ ব্যক্তি বিষয়শ্রেণী:ইংরেজ চলচ্চিত্র পরিচালক বিষয়শ্রেণী:ইংরেজ টেলিভিশন পরিচালক বিষয়শ্রেণী:ইংরেজি ভাষার চলচ্চিত্র পরিচালক বিষয়শ্রেণী:লন্ডনের চলচ্চিত্র পরিচালক বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী বিষয়শ্রেণী:ডিরেক্টরস গিল্ড অব আমেরিকা পুরস্কার বিজয়ী বিষয়শ্রেণী:প্রাইমটাইম এমি পুরস্কার বিজয়ী বিষয়শ্রেণী:ইংরেজ চলচ্চিত্র প্রযোজক বিষয়শ্রেণী:ইংরেজ পুরুষ চিত্রনাট্যকার বিষয়শ্রেণী:ইংরেজ বংশোদ্ভূত অস্ট্রেলীয় ব্যক্তি বিষয়শ্রেণী:অস্ট্রেলীয় চলচ্চিত্র পরিচালক বিষয়শ্রেণী:অস্ট্রেলীয় চলচ্চিত্র প্রযোজক বিষয়শ্রেণী:অস্ট্রেলীয় চিত্রনাট্যকার বিষয়শ্রেণী:ইংল্যান্ডে অস্ট্রেলীয় প্রবাসী